Δερματοσκόπηση στην παιδική ηλικία
Creators: name: Χαριτίδου, Ιωάννα Παναγιώτη
Publisher: name: Aristotle University of Thessaloniki
Year: 2023
Subjects: δερματοσκοπηση στα παιδιά
σπίλοι στα παιδιά
τριχοσκόπηση στα παιδιά
dermoscopy in children
naevi in children
trichoscopy in children

description: Η δερματοσκόπηση είναι μία μη επεμβατική διαγνωστική μέθοδος δερματικών βλαβών που εφαρμόζεται ευρέως στην καθημερινή κλινική πράξη όχι μόνο σε ενήλικες, αλλά και σε παιδιά. Αν και παραδοσιακά εφαρμόζονταν κυρίως σε δερματικούς όγκους, πλέον εφαρμόζεται και σε άλλες δερματικές παθήσεις, φλεγμονώδεις, λοιμώδεις και αγγειακές. Με την εφαρμογή της διευκολύνεται η έγκαιρη και σωστή διάγνωση, καθώς επίσης και η παρακολούθηση των βλαβών και η ανταπόκριση στη θεραπεία. Αντικείμενο της παρούσας εργασίας είναι η μελέτη της βιβλιογραφίας στο Pubmed των συνήθων παθήσεων της παιδικής ηλικίας και των αντίστοιχων δερματοσκοπικών προτύπων. Η εφαρμογή τους διευκολύνει τη διάγνωση αποφεύγοντας τις άσκοπες βιοψίες, οι οποίες στην παιδική ηλικία δεν διενεργούνται εύκολα. Ξεκινώντας από τις μελανινοκυτταρικές βλάβες το συνηθέστερο πρότυπο σπίλων της παιδικής ηλικίας είναι το σφαιροειδές, ενώ στην εφηβική ηλικία είναι το δικτυωτό. Μια ιδιαίτερη κατηγορία σπίλων αποτελούν οι σπίλοι Spitz, οι οποίοι χρήζουν ιδιαίτερου χειρισμού (παρακολούθηση ή αφαίρεση) ανάλογα με το πρότυπο και την ηλικία του ασθενούς. Η πιθανότητα μελανώματος σε έδαφος συγγενούς σπίλου μικρού ή μεσαίου μεγέθους είναι μικρή (1%). Η εμφάνιση ωστόσο εντοπισμένου ανάστροφου (λευκού) δικτύου εστιακά ή η ύπαρξη γκρι πολυγόνων εγείρουν την υποψία μελανώματος και καθιστούν αναγκαία την αφαίρεση τους. Το παιδιατρικό μελάνωμα αν και εξαιρετικά σπάνιο, εμφανίζεται ως σπιτζοειδές και μελάνωμα επί συγγενούς σπίλου. Μελέτες επιβεβαιώνουν οτι στο 25% των περιπτώσεων πρόκειται για σπιτζοειδές μελάνωμα, το οποίο συνήθως εμφανίζεται de novo. Στο μη μελαγχρωματικό σπιτζοειδές μελάνωμα τα μόνα ευρήματα μπορούν να είναι το άτυπο δίκτυο και οι λευκές λαμπιρίζουσες γραμμές. Με τη δερματοσκόπηση διακρίνονται επίσης και άλλες δερματολογικές παθήσεις. Έτσι λοιπόν με την ανάλυση συγκεκριμένων προτύπων διακρίνονται λοιμώδεις παθήσεις όπως οι μυρμηκίες, η τέρμινθος και η ψώρα (στικτά ή θρομβωμένα αγγεία με λευκή άλω, αγγεία δίκην στέμματος στην περιφέρεια, σήραγγες με τριχωνική μαύρη δομή στο άκρο αντίστοιχα). Σε φλεγμονώδεις βλάβες όπως η ψωρίαση και η δερματίτιδα αποδεικνύεται ότι η δερματοσκόπηση βοηθάει και στην παρακολούθηση της ανταπόκρισης στη θεραπεία μέσω των συγκεκριμένων ευρημάτων. Μία ξεχωριστή κατηγορία παθήσεων είναι αυτές του τριχωτού της κεφαλής που συνήθως συνοδεύονται από αλωπεκία και αποτελούν μεγάλο πρόβλημα για τα παιδιά και τους γονείς. Η ύπαρξη κίτρινων στιγμάτων, τα μαύρων στιγμάτων, οι τρίχες δίκην θαυμαστικού και οι κοντές χνοώδεις τρίχες είναι χαρακτηριστικά ευρήματα στην γυροειδή αλωπεκία. ‘Αλλες κοινές παθήσεις του τριχωτού στην παιδική ηλικία είναι και η τριχοτιλλομανία και η τριχοφυτία, σε κάθε μία από τις οποίες ανευρίσκονται διαφορετικές μορφολογικά τρίχες π.χ. από τριχοπτίλωση έως τρίχες δίκην κόμματος και δίκην τιρμπουσόν. Συνοψίζοντας λοιπόν η δερματοσκόπηση είναι απαραίτητο εργαλείο στη δερματολογική καθημερινή κλινική πράξη ύψιστης σημασίας. Με την εφαρμογή της στον παιδιατρικό πληθυσμό και τη γνώση των συγκεκριμένων δερματοσκοπικών προτύπων μπορούν να μειωθούν οι άσκοπες βιοψίες είτε πρόκειται για σπίλους είτε για άλλες παθήσεις της παιδικής ηλικίας. Λόγω του μικρού αριθμού εργασιών σχετικά με το παιδιατρικό μελάνωμα στη βιβλιογραφία όπως επίσης και των μικρών δειγμάτων, είναι απαραίτητες μεγαλύτερες και περισσότερες μελέτες
description: Dermoscopy is a non-invasive diagnostic method of skin lesions that is widely applied in daily clinical practice not only in adults, but also in children. Although it was traditionally applied mainly to diagnose skin tumors, it is now also applied to other skin diseases, such as inflammatory, infectious and vascular. With the application of dermoscopy, early and correct diagnosis is facilitated, as well as the monitoring and the treatment response. The object of this work is to study and summarize the literature on Pubmed of common childhood diseases and the corresponding dermatoscopic patterns. Their application facilitates diagnosis by avoiding unnecessary biopsies, which are not easily performed in childhood. Starting with melanocytic lesions, the most common pattern of childhood naevi is the globular, while in adolescence the reticular pattern predominates. A special category of naevi are Spitz naevi, which need special management (monitoring or removal) depending on the pattern and age of the patient. The risk of melanoma in small or medium-sized congenital naevi is small (1%). However, the appearance of focal inverse (white) network or the presence of gray polygons raises the suspicion of melanoma and necessitates their removal. Pediatric melanoma, although extremely rare, occurs as spitzoid and melanoma in congenital naevi. Studies confirm that in 25% of cases it is spitzoid melanoma, which usually occurs de novo. In non-spitzoid pigmented melanoma the only findings may be the atypical network and white shiny lines. Dermoscopy can also help to identify other dermatological diseases. Thus, by analyzing specific patterns, infectious diseases such as warts, molluscum contagiosum and scabies can be distinguished (dotted or glomerular vessels with a white halo, crown-like vessels at the periphery, burrow with a black triangular structure at the end respectively). In inflammatory lesions such as psoriasis and dermatitis, dermoscopy has also been shown to help monitor response to treatment through specific findings. A separate category of diseases are those of the scalp which are usually accompanied by alopecia and are a big problem for children and parents. The presence of yellow dotts, black dotts, exclamation mark hairs and short vellus hairs are characteristic findings in alopecia areata. Other common diseases of the scalp in childhood are trichotillomania and tinea capitis, in each of which different morphological hairs are found, e.g. from trichoptilosis to comma-shaped and corkscrew-shaped hairs. In summary, dermoscopy is a necessary tool in dermatological daily clinical practice of the highest importance. By applying it to the pediatric population and knowing the specific dermatoscopic patterns, unnecessary biopsies can be reduced, whether it is for naevi or other childhood diseases. Due to the limited papers on pediatric melanoma in the literature as well as the small samples, larger and more studies are needed